ประกาศคณะกรรมการกํากับตลาดทุนที่ ทจ. 21/2562เรื่อง ข้อกําหนดเกี่ยวกับการเสนอขายหลักทรัพย์ ผ่านระบบคราวด์ฟันดิง\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 41(3) และ (4) และมาตรา 42(10) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป ข้อ ๒ ให้ยกเลิก(1) ประกาศคณะกรรมการกํากับตลาดทุน ที่ ทจ. 7/2558 เรื่อง ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ ลงวันที่ 2 เมษายน พ.ศ. 2558(2) ประกาศคณะกรรมการกํากับตลาดทุน ที่ ทจ. 47/2558 เรื่อง ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ (ฉบับที่ 2) ลงวันที่ 10 กรกฎาคม พ.ศ. 2558(3) ประกาศคณะกรรมการกํากับตลาดทุน ที่ ทจ. 1/2559 เรื่อง ข้อกําหนดเกี่ยวกับ การเสนอขายหลักทรัพย์ผ่านระบบหรือเครือข่ายอิเล็กทรอนิกส์ (ฉบับที่ 3) ลงวันที่ 12 มกราคม พ.ศ. 2559(4) ประกาศคณะกรรมการกํากับตลาดทุน ที่ ทจ. 49/2560 เรื่อง ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์ (ฉบับที่ 4) ลงวันที่ 5 กันยายน พ.ศ. 2560ข้อ ๓ ในประกาศนี้"บริษัท" หมายความว่า บริษัทจํากัด หรือบริษัทมหาชนจํากัด "หลักทรัพย์คราวด์ฟันดิง" หมายความว่า หลักทรัพย์ที่ออกใหม่ซึ่งเสนอขายผ่านระบบคราวด์ฟันดิง "หลักทรัพย์" หมายความว่า หุ้น หรือหุ้นกู้"หุ้นคราวด์ฟันดิง" หมายความว่า หุ้นที่ออกใหม่ซึ่งเสนอขายผ่านระบบคราวด์ฟันดิง"หุ้นกู้คราวด์ฟันดิง" หมายความว่า หุ้นกู้ที่ออกใหม่ซึ่งเสนอขายผ่านระบบคราวด์ฟันดิง"ระบบคราวด์ฟันดิง" หมายความว่า เว็บไซต์ โปรแกรมสําหรับใช้งานบนโทรศัพท์เคลื่อนที่ (application) หรือสื่ออิเล็กทรอนิกส์อื่นใดในทํานองเดียวกัน ที่จัดขึ้นเพื่อการเสนอขายหลักทรัพย์"หุ้นกู้แปลงสภาพ" หมายความว่า หุ้นกู้ที่อาจแปลงสภาพแห่งสิทธิเป็นหุ้นที่ออกใหม่ของผู้ออกหุ้นกู้แปลงสภาพนั้น"หุ้นกู้ด้อยสิทธิ" หมายความว่า หุ้นกู้ไม่มีประกันที่มีการกําหนดสิทธิของผู้ถือหุ้นกู้ไว้ด้อยกว่าสิทธิของเจ้าหนี้สามัญทั่วไป"หุ้นกู้ที่มีอนุพันธ์แฝง" หมายความว่า หุ้นกู้ซึ่งมีข้อตกลงและเงื่อนไขที่มีลักษณะของสัญญาซื้อขายล่วงหน้าเป็นองค์ประกอบรวมอยู่ด้วย โดยสัญญาซื้อขายล่วงหน้าดังกล่าวมีลักษณะครบถ้วนดังต่อไปนี้(1) ทําให้การชําระหนี้ที่กําหนดไว้ตามหุ้นกู้ดังกล่าวไม่ว่าทั้งหมดหรือบางส่วนแตกต่างไปจากการกู้ยืมเงินโดยทั่วไปในรูปหุ้นกู้ อันเนื่องมาจากปัจจัยอ้างอิงตามสัญญาซื้อขายล่วงหน้านั้น เช่น อัตราดอกเบี้ย อัตราแลกเปลี่ยน หลักทรัพย์ สินค้าโภคภัณฑ์ ดัชนีอ้างอิง เป็นต้น (2) มีลักษณะในเชิงเศรษฐกิจและความเสี่ยงที่ไม่สัมพันธ์กับการกู้ยืมเงินโดยทั่วไปในรูปหุ้นกู้อย่างมีนัยสําคัญ(3) เป็นผลให้สถานะความเสี่ยงโดยรวมและราคาของหุ้นกู้ดังกล่าวเปลี่ยนแปลงไปจากความเป็นตราสารที่ใช้ในการกู้ยืมเงินโดยทั่วไปอย่างมีนัยสําคัญ"ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ "ผู้แทนผู้ถือหุ้นกู้" หมายความว่า ผู้แทนผู้ถือหุ้นกู้ซึ่งมีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ตามประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้อื่นๆ - ภาค 1 บททั่วไป \_\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ ขอบเขตการใช้บังคับประกาศ\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔ ประกาศนี้ให้ใช้บังคับกับการเสนอขายหลักทรัพย์คราวด์ฟันดิง และการให้ความเห็นชอบผู้ให้บริการระบบคราวด์ฟันดิงและมาตรฐานการประกอบธุรกิจ โดยมีข้อกําหนดดังต่อไปนี้(1) การเสนอขายหลักทรัพย์คราวด์ฟันดิง ตามภาค 2 ดังนี้ (ก) ลักษณะการเสนอขาย ตามหมวด 1 ของภาค 2 (ข) การปิดการเสนอขายก่อนกําหนด ตามหมวด 2 ของภาค 2 (ค) การรายงานผลการขาย ตามหมวด 3 ของภาค 2 (ง) การแต่งตั้งนายทะเบียนหลักทรัพย์ ตามหมวด 4 ของภาค 2(2) การให้ความเห็นชอบผู้ให้บริการระบบคราวด์ฟันดิงและมาตรฐานการประกอบธุรกิจ ตามภาค 3 ดังนี้ (ก) การให้ความเห็นชอบผู้ให้บริการระบบคราวด์ฟันดิง ตามหมวด 1 ของภาค 3 (ข) มาตรฐานการประกอบธุรกิจของผู้ให้บริการระบบคราวด์ฟันดิง ตามหมวด 2 ของภาค 3 (ค) มาตรการบังคับ ตามหมวด 3 ของภาค 3ส่วน ๒ อํานาจของสํานักงาน ก.ล.ต.\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๕ เพื่อประโยชน์ในการปฏิบัติตามประกาศนี้ สํานักงานอาจดําเนินการดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ให้บริการระบบคราวด์ฟันดิงจะสามารถปฏิบัติตามประกาศนี้ได้ในแนวทางเดียวกัน ทั้งนี้ การกําหนดหลักเกณฑ์ดังกล่าว อาจกําหนดตามประเภทหลักทรัพย์หรือผู้ลงทุนก็ได้(2) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ให้บริการระบบคราวด์ฟันดิงปฏิบัติตามแนวทางดังกล่าวแล้วให้ถือว่าผู้ให้บริการระบบคราวด์ฟันดิงมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น(3) เพื่อเป็นการป้องกันไม่ให้ผู้ให้บริการระบบคราวด์ฟันดิงกระทําการที่อาจเป็นการฝ่าฝืนหรือไม่ปฏิบัติตามข้อกําหนดของประกาศนี้ สํานักงานอาจกําหนดให้ผู้ให้บริการระบบคราวด์ฟันดิงขอความเห็นชอบการดําเนินการใดตามประกาศนี้ก่อนการดําเนินการนั้นก็ได้(4) เพื่อให้สํานักงานสามารถติดตามการปฏิบัติตามประกาศนี้ได้ ให้สํานักงานกําหนดให้ผู้ให้บริการระบบคราวด์ฟันดิงจัดส่งข้อมูล รายงาน หรือเอกสารที่เกี่ยวข้องต่อสํานักงานภายในระยะเวลาที่เหมาะสมได้ โดยต้องไม่เป็นภาระต่อผู้ให้บริการระบบคราวด์ฟันดิงจนเกินสมควร ทั้งนี้ ระยะเวลาที่สํานักงานจะกําหนดให้เป็นไปตามกรอบ ดังนี้ (ก) ในกรณีที่เป็นเรื่องเร่งด่วนและมีผลกระทบต่อผู้ให้บริการระบบคราวด์ฟันดิง สมาชิก หรือตลาดทุน อย่างมีนัยสําคัญ สํานักงานอาจกําหนดให้ดําเนินการภายในวันทําการที่เกิดกรณีดังกล่าวได้ (ข) ในกรณีอื่นนอกจาก (ก) ให้กําหนดระยะเวลาอย่างสมเหตุสมผลตามสภาพการณ์ เรื่อง และประเด็นที่เกี่ยวข้องอื่นๆ - ภาค 2 การเสนอขายหลักทรัพย์คราวด์ฟันดิง \_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ การเสนอขายหลักทรัพย์คราวด์ฟันดิงให้เป็นไปตามหลักเกณฑ์ในภาคนี้ ข้อ ๗ ให้ถือว่าการเสนอขายหลักทรัพย์คราวด์ฟันดิงที่มีลักษณะการเสนอขายตามหมวด 1 เป็นการเสนอขายดังต่อไปนี้(1) การเสนอขายหุ้นคราวด์ฟันดิงโดยบริษัทจํากัดที่ออกหุ้นนั้น เป็นการเสนอขายที่กระทําได้ตามมาตรา 34 (2) การเสนอขายหลักทรัพย์คราวด์ฟันดิงดังนี้ เป็นการเสนอขายที่ได้รับอนุญาตจากสํานักงาน (ก) การเสนอขายหุ้นคราวด์ฟันดิงโดยบริษัทมหาชนจํากัดที่ออกหุ้นนั้น (ข) การเสนอขายหุ้นกู้คราวด์ฟันดิงของบริษัทจํากัดหรือบริษัทมหาชนจํากัดที่ออกหุ้นกู้นั้น บริษัทที่เสนอขายหลักทรัพย์คราวด์ฟันดิงตามวรรคหนึ่ง ต้องปฏิบัติตามหลักเกณฑ์เกี่ยวกับการปิดการเสนอขายก่อนกําหนดตามหมวด 2 การรายงานผลการขายตามหมวด 3 และการแต่งตั้งนายทะเบียนหลักทรัพย์ตามหมวด 4 ด้วยข้อ ๘ การเสนอขายหลักทรัพย์คราวด์ฟันดิงในแต่ละครั้ง ต้องกระทําผ่านผู้ให้บริการระบบคราวด์ฟันดิงที่ได้รับความเห็นชอบจากสํานักงานตามภาค 3 เพียงรายเดียว เว้นแต่ได้รับการผ่อนผันจากสํานักงานหมวด ๑ ลักษณะการเสนอขาย\_\_\_\_\_\_\_\_\_\_\_\_\_\_\_\_\_\_\_\_\_ส่วน ๑ บริษัทที่เสนอขาย\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ บริษัทที่เสนอขายหลักทรัพย์คราวด์ฟันดิง ต้องเป็นบริษัทที่จัดตั้งขึ้นตามกฎหมายไทย และมีลักษณะที่ครบถ้วนดังต่อไปนี้(1) มีการประกอบธุรกิจหรือโครงการธุรกิจที่ชัดเจน และประสงค์จะใช้เงินที่ได้รับจากการเสนอขายหลักทรัพย์ตามประกาศนี้เพื่อดําเนินธุรกิจหรือโครงการดังกล่าว หรือเพื่อชําระหนี้เงินกู้ยืมที่บริษัทได้ก่อไว้เพื่อใช้ในการดําเนินธุรกิจหรือโครงการดังกล่าว (refinance)(2) ไม่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทยข้อ ๑๐ ในกรณีที่บริษัทตามข้อ 9 มีการประกอบธุรกิจโดยการถือหุ้นในบริษัทจํากัดหรือบริษัทมหาชนจํากัด (holding company) ไม่น้อยกว่าร้อยละ 50 ของจํานวนสิทธิออกเสียงทั้งหมดของบริษัทที่ถูกถือหุ้น และไม่มีการประกอบธุรกิจอย่างมีนัยสําคัญเป็นของตนเองนั้น บริษัทที่ถูกถือหุ้นดังกล่าวต้องมีลักษณะตามข้อ 9 ด้วยส่วน ๒ ผู้ลงทุน\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๑ หลักทรัพย์คราวด์ฟันดิงต้องเสนอขายต่อผู้ลงทุนที่เข้าลักษณะใดลักษณะหนึ่งดังต่อไปนี้(1) ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่(2) นิติบุคคลร่วมลงทุนหรือกิจการเงินร่วมลงทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชน(3) ผู้ลงทุนที่มีลักษณะเฉพาะที่สํานักงานประกาศกําหนดโดยคํานึงถึงความรู้ความเชี่ยวชาญเกี่ยวกับการลงทุนและฐานะการเงินของผู้ลงทุนดังกล่าวประกอบกัน(4) ผู้ลงทุนรายบุคคลที่มิใช่ผู้ลงทุนตาม (1) (2) หรือ (3) ซึ่งมีมูลค่าการเสนอขายเป็นไปตามหลักเกณฑ์ดังนี้ (ก) มูลค่าการเสนอขายหลักทรัพย์คราวด์ฟันดิงทุกหลักทรัพย์ของแต่ละบริษัทต่อผู้ลงทุนประเภทนี้แต่ละรายไม่เกิน 1 แสนบาท (ข) มูลค่าการเสนอขายหลักทรัพย์คราวด์ฟันดิงทุกหลักทรัพย์ของแต่ละบริษัทต่อผู้ลงทุนประเภทนี้ทั้งหมดรวมกันไม่เกิน 20 ล้านบาทในรอบระยะเวลา 12 เดือนนับแต่มีการเสนอขายหลักทรัพย์คราวด์ฟันดิงเป็นครั้งแรก และไม่เกิน 40 ล้านบาทนับแต่วันที่มีการเสนอขายหลักทรัพย์คราวด์ฟันดิงผ่านผู้ให้บริการระบบคราวด์ฟันดิงครั้งแรก การคํานวณมูลค่าการเสนอขายตามวรรคหนึ่ง (4) ให้ถือเอาราคาเสนอขายหลักทรัพย์คราวด์ฟันดิงนั้นเป็นเกณฑ์ โดยมิให้นับรวมมูลค่าหุ้นกู้คราวด์ฟันดิงที่มีการชําระหนี้ตามหุ้นกู้คราวด์ฟันดิงนั้นไปแล้วส่วน ๓ ข้อกําหนดเพิ่มเติมสําหรับการเสนอขาย หุ้นกู้คราวด์ฟันดิง\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ หุ้นกู้คราวด์ฟันดิงที่เสนอขายต้องมีลักษณะดังต่อไปนี้(1) มีคําเรียกชื่อเป็นการเฉพาะเพื่อประโยชน์ในการอ้างอิงถึงหุ้นกู้คราวด์ฟันดิงที่เสนอขายในแต่ละครั้ง โดยคําเรียกชื่อหุ้นกู้ดังกล่าวต้องแสดงถึงปีที่ครบกําหนดไถ่ถอน และแสดงไว้อย่างชัดเจนว่าเป็นหุ้นกู้คราวด์ฟันดิง ทั้งนี้ ตามแนวทางที่สํานักงานกําหนด(2) มีการกําหนดอัตราดอกเบี้ยไว้อย่างแน่นอน (3) มีมูลค่าไถ่ถอนรวมเท่ากับมูลค่าที่ตราไว้ของหุ้นกู้คราวด์ฟันดิง ทั้งนี้ ไม่ว่าหุ้นกู้นั้นจะมีการไถ่ถอนครั้งเดียวหรือหลายครั้ง(4) มีข้อตกลงให้ชําระค่าหุ้นกู้คราวด์ฟันดิงและการชําระหนี้ตามหุ้นกู้คราวด์ฟันดิงเป็นสกุลเงินบาท(5) ไม่มีลักษณะเป็นหุ้นกู้แปลงสภาพ หุ้นกู้เพื่อการแปลงสินทรัพย์เป็นหลักทรัพย์ หุ้นกู้ด้อยสิทธิ หุ้นกู้ที่มีอนุพันธ์แฝง หรือหุ้นกู้ที่ครบกําหนดไถ่ถอนเมื่อมีการเลิกบริษัท (perpetual bond)(6) ข้อกําหนดสิทธิต้องมีรายการและสาระสําคัญตามข้อ 13 ข้อ ๑๓ ข้อกําหนดสิทธิของหุ้นกู้คราวด์ฟันดิงต้องมีรายการและสาระสําคัญอย่างน้อยดังต่อไปนี้(1) ในกรณีที่เป็นหุ้นกู้มีประกัน ต้องมีสาระสําคัญตามที่กําหนดไว้ในมาตรา 42 (2) ในกรณีอื่นนอกจากกรณีตาม (1) ต้องมีรายการและสาระสําคัญอย่างน้อยดังนี้ (ก) ลักษณะสําคัญของหุ้นกู้คราวด์ฟันดิง ซึ่งต้องระบุถึงสิทธิ เงื่อนไข และผลประโยชน์ตอบแทนตามหุ้นกู้ (ข) วิธีการ เวลา และสถานที่ สําหรับการชําระหนี้ตามหุ้นกู้คราวด์ฟันดิง (ค) กรณีเป็นหุ้นกู้ที่จัดให้มีผู้แทนผู้ถือหุ้นกู้ ต้องมีสาระสําคัญดังนี้ 1. อํานาจ หน้าที่ และความรับผิดชอบของผู้แทนผู้ถือหุ้นกู้ 2. การแต่งตั้งและการเปลี่ยนแปลงผู้แทนผู้ถือหุ้นกู้ ซึ่งต้องระบุถึงคํายินยอมของผู้ถือหุ้นกู้คราวด์ฟันดิงที่จะให้ผู้ออกหุ้นกู้คราวด์ฟันดิงแต่งตั้งผู้แทนผู้ถือหุ้นกู้ที่มีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ตามประกาศคณะกรรมการกํากับตลาดทุนเกี่ยวกับผู้แทนผู้ถือหุ้นกู้ (ง) การแก้ไขเปลี่ยนแปลงข้อกําหนดสิทธิข้อ ๑๔ ก่อนการเสนอขายหุ้นกู้คราวด์ฟันดิงที่เป็นหุ้นกู้มีประกันหรือหุ้นกู้ที่จัดให้มีผู้แทนผู้ถือหุ้นกู้ ให้บริษัทเสนอร่างข้อกําหนดสิทธิและร่างสัญญาแต่งตั้งผู้แทนผู้ถือหุ้นกู้ต่อสํานักงานตามแนวทางและวิธีการที่กําหนดไว้บนเว็บไซต์ของสํานักงานให้ถือว่าบริษัทได้รับความเห็นชอบในการแต่งตั้งผู้แทนผู้ถือหุ้นกู้จากสํานักงานในวันที่สํานักงานได้รับร่างข้อกําหนดสิทธิและร่างสัญญาแต่งตั้งผู้แทนผู้ถือหุ้นกู้หมวด ๒ การปิดการเสนอขายก่อนกําหนด\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕ บริษัทที่เสนอขายหลักทรัพย์อาจปิดการเสนอขายหลักทรัพย์ก่อนครบกําหนดระยะเวลาการเสนอขายได้ เมื่อปรากฏว่ามีผู้จองซื้อหลักทรัพย์ครบถ้วนตามจํานวนที่เสนอขายแล้ว และต้องเป็นไปตามเงื่อนไขครบถ้วนดังต่อไปนี้(1) บริษัทที่เสนอขายหลักทรัพย์แจ้งให้ผู้ให้บริการระบบคราวด์ฟันดิงเผยแพร่ข้อมูลไว้ล่วงหน้าก่อนเปิดการเสนอขายแล้วว่าบริษัทที่เสนอขายหลักทรัพย์อาจปิดการเสนอขายก่อนครบกําหนดระยะเวลาได้ หากปรากฏว่ามีผู้จองซื้อหลักทรัพย์ครบตามจํานวนที่เสนอขายแล้ว (2) บริษัทที่เสนอขายหลักทรัพย์ต้องแจ้งให้ผู้ให้บริการระบบคราวด์ฟันดิงทราบล่วงหน้าอย่างน้อย 5 วันก่อนวันที่ประสงค์จะปิดการเสนอขายก่อนกําหนด หมวด ๓ การรายงานผลการขาย\_\_\_\_\_\_\_\_\_\_\_\_\_\_\_\_\_\_\_\_ข้อ ๑๖ บริษัทที่เสนอขายหลักทรัพย์คราวด์ฟันดิงต้องรายงานผลการขายหลักทรัพย์ตามหลักเกณฑ์ดังต่อไปนี้(1) กรณีเป็นการเสนอขายหุ้นคราวด์ฟันดิงโดยบริษัทจํากัดที่ออกหุ้นนั้น ให้รายงานผลการขายหุ้นคราวด์ฟันดิงตามแนวทางและวิธีการที่กําหนดไว้บนเว็บไซต์ของสํานักงานภายใน 15 วันนับแต่วันปิดการเสนอขาย โดยให้แสดงรายละเอียดดังนี้ (ก) วันที่เสนอขาย ครั้งที่เสนอขาย (ข) ชื่อบริษัทที่ออกหุ้น (ค) ประเภทหุ้นที่เสนอขาย และมูลค่าที่ตราไว้ต่อหน่วย (ง) จํานวนหุ้นที่เสนอขายทั้งหมด และจํานวนหุ้นที่ขายได้ทั้งหมด (จ) ราคาของหุ้นที่เสนอขาย (ฉ) ชื่อ สถานที่ติดต่อ หมายเลขโทรศัพท์ และเว็บไซต์ของผู้ให้บริการระบบคราวด์ฟันดิงที่ได้ทําการเสนอขาย (ช) ชื่อและที่อยู่ของผู้ซื้อ และจํานวนหุ้นที่ผู้ซื้อแต่ละรายได้รับ (ซ) ชื่อ สถานที่ติดต่อ และหมายเลขโทรศัพท์ของผู้รายงานผลการขาย(2) กรณีเป็นการเสนอขายหลักทรัพย์คราวด์ฟันดิงอื่นนอกจากกรณีตาม (1) บริษัทที่เสนอขายมีหน้าที่ในการรายงานผลการขายหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการยกเว้นการยื่นแบบแสดงรายการข้อมูลการเสนอขายหลักทรัพย์ผ่านผู้ให้บริการระบบคราวด์ฟันดิงหมวด ๔ การแต่งตั้งนายทะเบียนหลักทรัพย์\_\_\_\_\_\_\_\_\_\_\_\_\_\_\_\_\_\_\_\_ข้อ ๑๗ บริษัทที่เสนอขายหลักทรัพย์คราวด์ฟันดิงต้องจัดให้มีนายทะเบียนหลักทรัพย์ โดยอาจมอบหมายให้ผู้ได้รับใบอนุญาตบริการเป็นนายทะเบียนหลักทรัพย์ดําเนินการแทนก็ได้ข้อ - ภาค 3 การให้ความเห็นชอบผู้ให้บริการระบบคราวด์ฟันดิง และมาตรฐานการประกอบธุรกิจ \_\_\_\_\_\_\_\_\_\_\_\_\_\_\_\_\_\_\_\_หมวด ๑ การให้ความเห็นชอบผู้ให้บริการระบบคราวด์ฟันดิง\_\_\_\_\_\_\_\_\_\_\_\_\_\_\_\_\_\_\_\_ส่วน ๑ หลักเกณฑ์การให้ความเห็นชอบ\_\_\_\_\_\_\_\_\_\_\_\_\_\_\_\_\_\_\_\_ข้อ ๑๘ ผู้ที่จะได้รับความเห็นชอบเป็นผู้ให้บริการระบบคราวด์ฟันดิง ต้องมีลักษณะดังต่อไปนี้(1) เป็นบริษัทที่จัดตั้งขึ้นตามกฎหมายไทย(2) มีทุนจดทะเบียนซึ่งชําระแล้วไม่น้อยกว่า 5 ล้านบาท(3) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงิน รวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(4) แสดงได้ว่าบุคคลที่เป็นหรือจะเป็นกรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบคราวด์ฟันดิงไม่มีลักษณะต้องห้ามตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน(5) มีระบบงานที่มีความพร้อมในการประกอบธุรกิจการให้บริการระบบคราวด์ฟันดิงตามข้อ 31 (6) ในกรณีที่บริษัทมีการประกอบธุรกิจอื่น ธุรกิจอื่นดังกล่าวต้องเป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจเป็นผู้ให้บริการระบบคราวด์ฟันดิง และไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบคราวด์ฟันดิง เว้นแต่บริษัทจะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ได้อย่างมีประสิทธิภาพส่วน ๒ การยื่นคําขอและการให้ความเห็นชอบ\_\_\_\_\_\_\_\_\_\_\_\_\_\_\_\_\_\_\_\_ข้อ ๑๙ ให้บุคคลที่ประสงค์จะเป็นผู้ให้บริการระบบคราวด์ฟันดิงยื่นคําขอความเห็นชอบต่อสํานักงาน พร้อมทั้งเอกสารหลักฐานประกอบคําขออนุญาตตามแบบ 35-FP ทั้งนี้ ตามแนวทางและวิธีการที่กําหนดไว้บนเว็บไซต์ของสํานักงาน ให้ผู้ขอความเห็นชอบชําระค่าธรรมเนียมคําขอความเห็นชอบต่อสํานักงาน เมื่อสํานักงานได้รับคําขอความเห็นชอบ พร้อมทั้งเอกสารหลักฐานประกอบคําขอความเห็นชอบ ที่ถูกต้องครบถ้วนตามคู่มือสําหรับประชาชนแล้ว ทั้งนี้ อัตราค่าธรรมเนียมให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียม การยื่นแบบแสดงรายการข้อมูล การจดทะเบียน และการยื่นคําขอต่าง ๆ ข้อ ๒๐ ให้สํานักงานแจ้งผลการพิจารณาคําขอความเห็นชอบเป็นผู้ให้บริการระบบคราวด์ฟันดิงภายใน 90 วันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชนข้อ ๒๑ การให้ความเห็นชอบผู้ให้บริการระบบคราวด์ฟันดิงให้มีกําหนดระยะเวลาคราวละไม่เกิน 5 ปีตามที่สํานักงานกําหนดไว้ในหนังสือให้ความเห็นชอบให้สํานักงานจัดให้มีการแสดงชื่อบุคคลที่ได้รับความเห็นชอบเป็นผู้ให้บริการระบบคราวด์ฟันดิงไว้ในลักษณะที่ให้ประชาชนเข้าตรวจดูได้ ข้อ ๒๒ ในกรณีที่สํานักงานปฏิเสธการให้ความเห็นชอบเป็นผู้ให้บริการระบบคราวด์ฟันดิง เนื่องจากปรากฏข้อเท็จจริงว่าผู้ขอความเห็นชอบมีลักษณะไม่เป็นไปตามข้อ 18 สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ให้บริการระบบคราวด์ฟันดิงรายนั้นในครั้งต่อไปไว้ด้วยก็ได้ โดยกําหนดระยะเวลาดังกล่าวต้องไม่เกิน 10 ปีนับแต่วันที่สํานักงานปฏิเสธการให้ความเห็นชอบข้อ ๒๓ ในการใช้ดุลพินิจสั่งการตามข้อ 20 และข้อ 22 ให้สํานักงานคํานึงถึงข้อเท็จจริงที่เกี่ยวข้องกับพฤติกรรมของผู้ขอความเห็นชอบ หรือบุคคลตามข้อ 18(4) เป็นรายกรณี ทั้งนี้ ปัจจัยที่สํานักงานนํามาใช้ประกอบการพิจารณาให้รวมถึง(1) ขอบเขตของผลกระทบจากพฤติกรรม เช่น กระทบต่อตลาดเงินหรือตลาดทุน กระทบต่อประชาชนโดยรวม หรือกระทบต่อบุคคลเฉพาะราย เป็นต้น(2) นัยสําคัญของพฤติกรรม เช่น จํานวนเงินที่เกี่ยวข้อง ปริมาณธุรกรรมที่เกี่ยวข้อง เป็นต้น(3) ผู้รับประโยชน์จากผลของพฤติกรรม(4) ความเกี่ยวข้องของบุคคลต่อพฤติกรรม เช่น เป็นตัวการ ผู้ใช้ หรือผู้สนับสนุน เป็นต้น(5) ความซับซ้อนของลักษณะการกระทําหรือเครื่องมือที่ใช้ในการกระทํา เช่น การใช้ชื่อบุคคลอื่น หรือการตั้งบริษัทอําพราง เป็นต้น(6) ประวัติพฤติกรรมในอดีต เช่น เป็นพฤติกรรมครั้งแรก หรือเป็นพฤติกรรมที่เกิดซ้ําหรือต่อเนื่อง เป็นต้น(7) ความตระหนักของผู้กระทําในเรื่องดังกล่าว เช่น จงใจ หรือประมาทเลินเล่ออย่างร้ายแรง เป็นต้น(8) ข้อเท็จจริงอื่น เช่น การให้ข้อเท็จจริงหรือพยานหลักฐานที่เป็นประโยชน์ต่อการพิจารณาหรือดําเนินการ การปิดบังอําพรางหรือทําลายพยานหลักฐานที่เกี่ยวข้อง หรือการให้ข้อมูลอันเป็นเท็จ เป็นต้นข้อ ๒๔ ในกรณีที่ผู้ให้บริการระบบคราวด์ฟันดิงที่ได้รับความเห็นชอบรายใดประสงค์จะต่ออายุการให้ความเห็นชอบเพื่อให้สามารถทําหน้าที่เป็นผู้ให้บริการได้อย่างต่อเนื่อง ให้ผู้ให้บริการระบบคราวด์ฟันดิงดังกล่าวยื่นคําขอความเห็นชอบตามข้อ 19 ต่อสํานักงานล่วงหน้าไม่น้อยกว่า30 วันก่อนวันสิ้นสุดระยะเวลาการให้ความเห็นชอบ ให้สํานักงานแจ้งผลการพิจารณาคําขอความเห็นชอบตามวรรคหนึ่งภายใน 30 วันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชนข้อ ๒๕ ในกรณีที่ผู้ให้บริการระบบคราวด์ฟันดิงที่ได้รับความเห็นชอบรายใดยื่นคําขอและได้รับความเห็นชอบโดยจํากัดขอบเขตการให้บริการไว้เฉพาะการเสนอขายหุ้นคราวด์ฟันดิง หากต่อมาผู้ให้บริการระบบคราวด์ฟันดิงดังกล่าวประสงค์จะให้บริการเพิ่มเติมในการเสนอขายหุ้นกู้คราวด์ฟันดิงระหว่างอายุการให้ความเห็นชอบ ผู้ได้รับความเห็นชอบดังกล่าวจะกระทําได้ต่อเมื่อได้รับความเห็นชอบระบบงานส่วนเพิ่มสําหรับการให้บริการหุ้นกู้คราวด์ฟันดิงจากสํานักงานแล้วการขอความเห็นชอบระบบงานส่วนเพิ่มตามวรรคหนึ่ง ให้ผู้ให้บริการระบบคราวด์ฟันดิงยื่นคําขอพร้อมเอกสารหลักฐานตามแนวทางและวิธีการที่จัดไว้บนเว็บไซต์ของสํานักงานให้สํานักงานแจ้งผลการพิจารณาการขอความเห็นชอบระบบงานส่วนเพิ่มภายใน 60 วัน นับแต่วันที่สํานักงานได้รับเอกสารหลักฐานถูกต้องครบถ้วนตามคู่มือประชาชนหมวด ๒ มาตรฐานการประกอบธุรกิจของผู้ให้บริการระบบคราวด์ฟันดิง \_\_\_\_\_\_\_\_\_\_\_\_\_\_\_\_\_\_\_\_ส่วน ๑ มาตรฐานทั่วไปในการปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_ข้อ ๒๖ ผู้ให้บริการระบบคราวด์ฟันดิง ต้องปฏิบัติตามมาตรฐานดังต่อไปนี้(1) ประกอบธุรกิจและให้บริการแก่สมาชิกด้วยความซื่อสัตย์สุจริต และใช้ความรู้ความสามารถ และความชํานาญ ด้วยความเอาใจใส่และระมัดระวังตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา(2) ดําเนินธุรกิจโดยรักษาภาพลักษณ์และชื่อเสียงของผู้ให้บริการระบบคราวด์ฟันดิงรวมทั้งรักษาความน่าเชื่อถือของตลาดทุนเป็นสําคัญ ตลอดจนดําเนินธุรกิจด้วยความสมเหตุสมผลซึ่งเหมาะสมกับเวลา ลักษณะหรือสภาพของธุรกิจ และการให้บริการ(3) ให้บริการอย่างมีคุณภาพ และปฏิบัติต่อสมาชิกอย่างเป็นธรรมและเท่าเทียมกันโดยคํานึงถึงประเภท ลักษณะ และเงื่อนไขของสมาชิก(4) ไม่กระทําการใดที่จะเป็นผลให้สมาชิกฝ่าฝืนหรือไม่ปฏิบัติตามข้อจํากัดหรือหน้าที่ตามกฎหมาย ทั้งนี้ ตามที่สมาชิกแจ้งว่ามีข้อจํากัดหรือมีหน้าที่ตามกฎหมายนั้น(5) ไม่กระทําการใดที่อาจก่อให้เกิดความขัดแย้งทางผลประโยชน์หรือที่จะทําให้การทําธุรกิจไม่เป็นไปตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา เว้นแต่เป็นการกระทําที่เป็นไปตามหลักเกณฑ์และเงื่อนไขที่สํานักงานประกาศกําหนด หรือเป็นหน้าที่ที่ต้องกระทําตามกฎหมาย(6) ไม่รับหรือให้ค่าตอบแทนหรือประโยชน์อื่นใดไม่ว่าในรูปเงิน สิ่งของ หรือบริการยิ่งกว่าค่าตอบแทนหรือประโยชน์ปกติที่พึงได้รับหรือให้เนื่องจากการประกอบธุรกิจแต่ไม่รวมถึงการถือหลักทรัพย์ในบริษัทที่เสนอขายหลักทรัพย์ผ่านระบบคราวด์ฟันดิงที่ตนรับให้บริการ(7) ดูแลไม่ให้มีการนําทรัพยากรของผู้ให้บริการระบบคราวด์ฟันดิงเข้าไปมีส่วนร่วมหรือถูกนําไปใช้ในทางที่มิชอบข้อ ๒๗ ผู้ให้บริการระบบคราวด์ฟันดิงต้องไม่ทําข้อตกลงกับสมาชิกในลักษณะเป็นการตัดหรือจํากัดความรับผิดของผู้ให้บริการระบบคราวด์ฟันดิงเมื่อมีความเสียหายเกิดขึ้นกับสมาชิก อันเนื่องจากการที่ผู้ให้บริการระบบคราวด์ฟันดิง กรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบคราวด์ฟันดิงไม่ได้ดําเนินธุรกิจหรือปฏิบัติงานให้เป็นไปตามข้อกําหนดของประกาศนี้ข้อ ๒๘ ห้ามไม่ให้ผู้ให้บริการระบบคราวด์ฟันดิงประกอบธุรกิจอื่นนอกเหนือจากการให้บริการระบบคราวด์ฟันดิงที่ได้รับความเห็นชอบ เว้นแต่ผู้ให้บริการระบบคราวด์ฟันดิงขออนุญาตต่อสํานักงานก่อนการเริ่มประกอบกิจการอื่นใดดังกล่าว ทั้งนี้ กิจการนั้นต้องเป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจเป็นผู้ให้บริการระบบคราวด์ฟันดิงและไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบคราวด์ฟันดิง โดยผู้ให้บริการระบบคราวด์ฟันดิงต้องแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพ ส่วน ๒ โครงสร้างการบริหารจัดการ ระบบงาน และบุคลากร\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๒๙ ผู้ให้บริการระบบคราวด์ฟันดิงต้องจัดให้มีโครงสร้างการบริหารจัดการ ระบบงาน ตลอดจนบุคลากร ที่เหมาะสมและเพียงพอให้สามารถประกอบธุรกิจได้อย่างมีประสิทธิภาพ ด้วยความรับผิดชอบ และเป็นไปตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้องการพิจารณาความเหมาะสมและเพียงพอตามวรรคหนึ่ง ให้คํานึงถึงลักษณะ ขนาด ปริมาณ ความซับซ้อน และความหลากหลาย ของธุรกิจและบริการ ตลอดจนระดับความเสี่ยงที่เกี่ยวกับธุรกิจและบริการดังกล่าวด้วยข้อ ๓๐ ผู้ให้บริการระบบคราวด์ฟันดิงต้องแจ้งให้บริษัทที่เสนอขายหลักทรัพย์ตกลงและรับทราบว่าขอบเขตการให้บริการของผู้ให้บริการระบบคราวด์ฟันดิงเป็นเพียงผู้จัดให้มีระบบคราวด์ฟันดิง ซึ่งบริษัทที่เสนอขายหลักทรัพย์จะใช้ระบบคราวด์ฟันดิงดังกล่าวเพื่อการเสนอขายหลักทรัพย์ของตนเอง ทั้งนี้ การให้บริการของผู้ให้บริการระบบคราวด์ฟันดิงในการคัดเลือกบริษัทที่เสนอขายหลักทรัพย์ที่ประสงค์จะใช้ระบบคราวด์ฟันดิง และการจัดให้มีมาตรการต่าง ๆ นั้น ไม่ถือว่าเป็นนายหน้าหรือตัวแทนของบริษัทที่เสนอขายหลักทรัพย์ข้อ ๓๑ ผู้ให้บริการระบบคราวด์ฟันดิงต้องควบคุมดูแลให้มีระบบงานดังต่อไปนี้ ตลอดระยะเวลาที่ประกอบธุรกิจตามที่ได้รับความเห็นชอบ(1) ระบบป้องกันการเข้าถึงข้อมูลเกี่ยวกับการเสนอขายหลักทรัพย์ผ่านคราวด์ฟันดิงจากผู้ลงทุนที่ไม่ใช่สมาชิก(2) ระบบตรวจสอบตัวตนและคุณสมบัติของสมาชิก(3) ระบบทดสอบความเข้าใจเกี่ยวกับการลงทุนของสมาชิก (4) ระบบการเก็บรักษาหรือดูแลทรัพย์สินของสมาชิกที่มีลักษณะใดลักษณะหนึ่งดังนี้ (ก) ระบบการเก็บรักษาทรัพย์สินของสมาชิกโดยการจัดให้มีผู้ดูแลผลประโยชน์ของคู่สัญญาเพื่อการเก็บรักษาเงินจองซื้อหลักทรัพย์ของสมาชิกตามกฎหมายว่าด้วยการดูแลผลประโยชน์ของคู่สัญญา (escrow agent) (ข) ระบบการเก็บรักษาทรัพย์สินที่จัดให้มีผู้ประกอบธุรกิจหลักทรัพย์หรือ ผู้ประกอบธุรกิจสัญญาซื้อขายล่วงหน้าที่สามารถเก็บรักษาทรัพย์สินได้เพื่อเก็บรักษาเงินจองซื้อหลักทรัพย์ของสมาชิก (ค) ระบบการเก็บรักษาทรัพย์สินที่จัดให้มีบุคคลที่มีความน่าเชื่อถือซึ่งมีฐานะการเงินที่มั่นคงทําหน้าที่เก็บรักษาเงินจองซื้อหลักทรัพย์ของสมาชิก โดยการดําเนินการดังกล่าวอยู่ภายใต้การกํากับดูแลของหน่วยงานกํากับดูแลหลัก ทั้งนี้ บุคคลดังกล่าวต้องได้รับความเห็นชอบจากสํานักงาน (ง) ระบบการดูแลทรัพย์สินที่นําเทคโนโลยีมาใช้เพื่อการจัดการเงินจองซื้อหลักทรัพย์ของสมาชิกให้มีความมั่นคงปลอดภัยและเป็นไปตามวัตถุประสงค์ในการให้บริการของผู้ให้บริการระบบคราวด์ฟันดิง โดยระบบดังกล่าวจะต้องมีการรักษาความปลอดภัยของข้อมูลสารสนเทศที่สําคัญ (confidentiality) ความถูกต้องเชื่อถือได้ของข้อมูลและระบบสารสนเทศ (integrity) และความพร้อมใช้งานของระบบสารสนเทศที่ใช้บริการ (availability)ระบบการเก็บรักษาหรือดูแลทรัพย์สินตามวรรคหนึ่ง (ก) (ข) (ค) และ (ง) ให้หมายความรวมถึงการจัดให้มีระบบการแยกทรัพย์สินของสมาชิกออกจากทรัพย์สินของผู้เก็บรักษาทรัพย์สินด้วย(5) ระบบการเปิดเผยข้อมูลผ่านระบบหรือเครือข่ายที่เพียงพอและน่าเชื่อถือ (6) ระบบสื่อสารทางอิเล็กทรอนิกส์เพื่อใช้สื่อสารระหว่างสมาชิกด้วยกันหรือระหว่างสมาชิกกับบริษัทที่เสนอขายหลักทรัพย์ โดยผู้ให้บริการระบบคราวด์ฟันดิงต้องดูแลระบบดังกล่าว ไม่ให้สมาชิกใช้เพื่อการเสนอขายหลักทรัพย์ของตนเอง(7) ระบบสํารองการจัดเก็บข้อมูลบนระบบหรือเครือข่ายที่เชื่อถือได้ โดยอย่างน้อยต้องเก็บรักษาข้อมูลเกี่ยวกับการเสนอขายหลักทรัพย์ผ่านระบบคราวด์ฟันดิง และข้อมูลภายหลังการเสนอขายไว้เป็นเวลาไม่น้อยกว่า 2 ปี (8) ระบบงานรับส่งข้อมูลอัตโนมัติทางอิเล็กทรอนิกส์(9) ระบบงานที่สามารถรองรับการประกอบธุรกิจได้อย่างต่อเนื่อง(10) ระบบงานในการกํากับดูแลการปฏิบัติงานของผู้ให้บริการระบบคราวด์ฟันดิง (compliance) ตามแนวทางที่สํานักงานประกาศกําหนด(11) ระบบการจัดการเกี่ยวกับข้อร้องเรียนของสมาชิกเพื่อระงับข้อพิพาทอย่างมีประสิทธิภาพ(12) ในกรณีที่ผู้ให้บริการระบบคราวด์ฟันดิงมีการให้บริการด้านเสนอขายหุ้นกู้คราวด์ฟันดิง ต้องมีระบบงานในการประเมินความน่าเชื่อถือและระดับความเสี่ยง (creditworthiness) ของบริษัทที่เสนอขายหุ้นกู้คราวด์ฟันดิง และการเปิดเผยปัจจัยที่ใช้ในการพิจารณาด้วยข้อ ๓๒ ผู้ให้บริการระบบคราวด์ฟันดิงต้องดําเนินการดังต่อไปนี้ เพื่อป้องกันและจัดการความขัดแย้งทางผลประโยชน์(1) กําหนดนโยบายป้องกันและจัดการความขัดแย้งทางผลประโยชน์เป็นลายลักษณ์อักษรอย่างชัดเจนซึ่งได้รับความเห็นชอบจากคณะกรรมการของผู้ให้บริการระบบคราวด์ฟันดิง หรือคณะกรรมการที่ได้รับมอบหมายจากคณะกรรมการของผู้ให้บริการระบบคราวด์ฟันดิง(2) สื่อสารนโยบายตาม (1) ให้ทั่วถึงในองค์กร (3) ดําเนินการและควบคุมดูแลให้กรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบคราวด์ฟันดิงปฏิบัติงานให้เป็นไปตามนโยบายตาม (1) ข้อ ๓๓ การกระทําที่มีความขัดแย้งทางผลประโยชน์ตามข้อ 32 ให้หมายความถึงผลประโยชน์ที่ขัดกันระหว่างผลประโยชน์ของบุคคลดังต่อไปนี้ (1) ผลประโยชน์ของสมาชิกกับผู้ให้บริการระบบคราวด์ฟันดิงและบุคคลที่เกี่ยวข้องกับการประกอบธุรกิจ(2) ผลประโยชน์ระหว่างสมาชิกด้วยกันหรือระหว่างสมาชิกกับลูกค้าของผู้ให้บริการระบบคราวด์ฟันดิง ในกรณีที่ผู้ให้บริการระบบคราวด์ฟันดิงให้บริการหลายประเภทหรือหลายลักษณะธุรกิจซึ่งสมาชิกหรือลูกค้าในแต่ละประเภทหรือลักษณะธุรกิจมีผลประโยชน์ที่ขัดแย้งกันส่วน ๓ การโฆษณาและการส่งเสริมการขาย\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๔ ให้ผู้ให้บริการระบบคราวด์ฟันดิงปฏิบัติตามความในส่วนนี้ต่อผู้ลงทุนที่แสดงความสนใจใช้บริการของผู้ให้บริการระบบคราวด์ฟันดิงข้อ ๓๕ ผู้ให้บริการระบบคราวด์ฟันดิงที่ประสงค์จะจัดให้มีการโฆษณาต้องดําเนินการให้การโฆษณานั้น มีความเหมาะสมทั้งในด้านเนื้อหา สัดส่วนของเนื้อหา และวิธีการนําเสนอ เพื่อทําให้สมาชิกได้รับข้อมูลที่จําเป็นและเป็นประโยชน์ต่อการใช้บริการของผู้ให้บริการระบบคราวด์ฟันดิงหรือต่อการตัดสินใจลงทุน โดยการโฆษณาต้องเป็นไปตามหลักเกณฑ์ดังต่อไปนี้(1) ไม่มีลักษณะเป็นเท็จ เกินความจริง บิดเบือน ปิดบัง หรือทําให้สําคัญผิดในสาระสําคัญ(2) ไม่เร่งรัดให้สมาชิกตัดสินใจใช้บริการของผู้ให้บริการระบบคราวด์ฟันดิงหรือตัดสินใจลงทุน(3) ไม่มีลักษณะชี้นําหรือประกันผลตอบแทนที่จะได้รับจากการลงทุน เว้นแต่ได้รับการผ่อนผันจากสํานักงาน(4) มีคําเตือนเกี่ยวกับความเสี่ยงในการลงทุนอย่างเหมาะสม และมีการแจ้งวิธีการสําหรับการติดต่อสอบถามข้อมูลเพิ่มเติมเกี่ยวกับการให้บริการหรือการลงทุน(5) หากเป็นการโฆษณาโดยใช้หรืออ้างอิงข้อมูลของบุคคลอื่น จะต้องเป็นข้อมูลที่มาจากแหล่งที่น่าเชื่อถือและเป็นปัจจุบัน โดยต้องมีการระบุแหล่งที่มาอย่างชัดเจนข้อ ๓๖ ผู้ให้บริการระบบคราวด์ฟันดิงต้องจัดให้ข้อความ คําเตือน หรือข้อมูลใด ๆ ในการโฆษณาสามารถรับฟังหรือมองเห็นได้อย่างชัดเจน โดยมีความเหมาะสมกับรูปแบบการนําเสนอ และต้องให้ความสําคัญในการแสดงคําเตือนในเรื่องต่าง ๆ เช่นเดียวกับการแสดงข้อความหรือข้อมูลส่วนใหญ่ในโฆษณานั้น ๆ ด้วยข้อ ๓๗ ผู้ให้บริการระบบคราวด์ฟันดิงอาจจัดให้มีการส่งเสริมการขายได้ โดยต้องเป็นไปตามหลักเกณฑ์ดังต่อไปนี้(1) ไม่เป็นการจูงใจหรือเร่งรัดสมาชิกโดยใช้การส่งเสริมการขาย เพื่อให้สมาชิกตัดสินใจใช้บริการของผู้ให้บริการระบบคราวด์ฟันดิงหรือตัดสินใจลงทุน โดยไม่คํานึงถึงข้อมูลที่เป็นพื้นฐานซึ่งจําเป็นต่อการตัดสินใจลงทุน(2) ไม่เป็นการชิงโชคหรือจับฉลากเพื่อสุ่มหาผู้ได้รับของสมนาคุณ สิทธิ หรือประโยชน์อื่นใด(3) มีการกําหนดหลักเกณฑ์และเงื่อนไขที่สมาชิกจะได้รับของสมนาคุณ สิทธิ หรือประโยชน์อื่นใด ที่มีความชัดเจน ง่ายต่อการทําความเข้าใจ ไม่ทําให้สําคัญผิด เหมาะสม และเป็นธรรม(4) มีการแจ้งให้สมาชิกทราบล่วงหน้าเป็นการทั่วไปในระยะเวลาที่เหมาะสมเกี่ยวกับการส่งเสริมการขายส่วน ๔ การรับ การติดต่อและการให้บริการแก่สมาชิก\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓๘ ผู้ให้บริการระบบคราวด์ฟันดิงต้องจัดให้สมาชิกทําข้อตกลงอย่างน้อยดังต่อไปนี้(1) การตกลงและยอมรับว่าการที่สมาชิกใช้ประโยชน์จากระบบคราวด์ฟันดิงดังกล่าวนั้นก็เพื่อแสวงหาโอกาสในการลงทุน และการให้บริการของผู้ให้บริการระบบคราวด์ฟันดิงในการจัดให้มีมาตรการต่าง ๆ ที่ให้บริการแก่สมาชิกนั้น ไม่ถือเป็นนายหน้าหรือตัวแทนของสมาชิก(2) ผู้ให้บริการระบบคราวด์ฟันดิงมีความผูกพันในการให้บริการแก่สมาชิกตามข้อกําหนดในประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหลักทรัพย์ผ่านระบบคราวด์ฟันดิง และประกาศที่เกี่ยวข้องข้อ ๓๙ ในการติดต่อหรือให้บริการแก่สมาชิกรายใหม่ ผู้ให้บริการระบบคราวด์ฟันดิงต้องเปิดเผยข้อมูลอย่างน้อยในเรื่องดังต่อไปนี้ให้สมาชิกทราบ เพื่อใช้เป็นข้อมูลประกอบการตัดสินใจเลือกใช้บริการ และพิจารณาความเสี่ยงที่อาจเกิดขึ้นจากการใช้บริการดังกล่าว(1) ข้อมูลโดยทั่วไปของผู้ให้บริการระบบคราวด์ฟันดิง(2) ลักษณะ ขอบเขต และเงื่อนไขการให้บริการที่เสนอต่อสมาชิก(3) ช่องทางการให้บริการ และการติดต่อสื่อสาร(4) สิทธิ หน้าที่ ความรับผิดชอบ และเงื่อนไข ที่สมาชิกมีหรือต้องปฏิบัติเมื่อใช้บริการ(5) ความขัดแย้งทางผลประโยชน์ (ถ้ามี)(6) วิธีปฏิบัติระหว่างผู้ให้บริการระบบคราวด์ฟันดิงกับสมาชิกไม่ว่าจะเป็นไปตามกฎหมาย ประกาศที่เกี่ยวข้อง และวิธีปฏิบัติที่ผู้ให้บริการระบบคราวด์ฟันดิงกําหนดขึ้นในกรณีที่มีการเปลี่ยนแปลงข้อมูลตามวรรคหนึ่ง ผู้ให้บริการระบบคราวด์ฟันดิงต้องเปิดเผยข้อมูลการเปลี่ยนแปลงให้สมาชิกทราบก่อนการจองซื้อหลักทรัพย์ด้วยข้อ ๔๐ ในการติดต่อหรือให้บริการแก่สมาชิก การแจ้งเตือนเรื่องต่าง ๆ หรือการให้สมาชิก ลงนามรับทราบหรือยอมรับการให้บริการหรือความเสี่ยงที่อาจเกิดขึ้นจากการใช้บริการ ผู้ให้บริการ ระบบคราวด์ฟันดิงอาจจัดให้อยู่ในรูปอิเล็กทรอนิกส์ที่สามารถเก็บรักษาข้อมูลและตรวจดูข้อมูลได้ ทั้งนี้ ตามที่สํานักงานประกาศกําหนด ข้อ ๔๑ ผู้ให้บริการระบบคราวด์ฟันดิงต้องมีช่องทางในการติดต่อสื่อสารกับสมาชิกที่มีระบบการควบคุมดูแลอย่างเหมาะสม รวมทั้งกระทําในเวลาที่เหมาะสม โดยข้อมูลที่ใช้ในการติดต่อสื่อสารต้องชัดเจน น่าเชื่อถือ และไม่ทําให้สมาชิกสําคัญผิดส่วน ๕ การรวบรวมและประเมินข้อมูลของสมาชิก\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔๒ ก่อนเริ่มให้บริการแก่สมาชิก ผู้ให้บริการระบบคราวด์ฟันดิงต้องรวบรวม และประเมินข้อมูลของสมาชิกเพื่อวัตถุประสงค์ดังต่อไปนี้(1) ทําความรู้จักสมาชิก(2) จัดประเภทสมาชิก(3) พิจารณาความสามารถของสมาชิกในการปฏิบัติตามข้อตกลงในการใช้บริการข้อ ๔๓ ในการทําความรู้จักกับสมาชิก ให้ผู้ให้บริการระบบคราวด์ฟันดิงพิจารณาข้อมูลที่ได้ตามข้อ 42 เพื่อระบุตัวตนที่แท้จริงของสมาชิกหรือผู้รับประโยชน์ที่แท้จริงในกรณีที่สมาชิกปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยอื่นใด ที่อาจทําให้ไม่สามารถระบุตัวตนที่แท้จริงของสมาชิกหรือผู้รับประโยชน์ที่แท้จริงได้ ให้ผู้ให้บริการระบบคราวด์ฟันดิงปฏิเสธการให้บริการ ข้อ ๔๔ ในการจัดประเภทสมาชิก ให้ผู้ให้บริการระบบคราวด์ฟันดิงพิจารณาข้อมูลที่ได้ตามข้อ 42 เพื่อให้สามารถนําเสนอบริการที่สอดคล้องกับประเภทสมาชิก รวมทั้งการให้ข้อมูล และการแจ้งเตือนต่าง ๆ ที่เหมาะสมกับสมาชิกแต่ละประเภทในกรณีที่สมาชิกปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยที่อาจทําให้ผู้ให้บริการระบบคราวด์ฟันดิงไม่สามารถจัดประเภทสมาชิกได้ ให้ผู้ให้บริการระบบคราวด์ฟันดิงจัดให้เป็นสมาชิกประเภทผู้ลงทุนรายบุคคลเมื่อได้ทําการจัดประเภทสมาชิกแล้ว ให้ผู้ให้บริการระบบคราวด์ฟันดิงแจ้งให้สมาชิกทราบถึงผลการจัดประเภทของสมาชิก และต้องแจ้งให้ทราบถึงสิทธิ ข้อจํากัดสิทธิของสมาชิกแต่ละประเภทด้วยข้อ ๔๕ ผู้ให้บริการระบบคราวด์ฟันดิงต้องจัดให้มีการทบทวนและปรับปรุงข้อมูลที่ได้รับตามข้อ 42 ให้เป็นปัจจุบันในระยะเวลาที่เหมาะสม หรือเมื่อปรากฏข้อเท็จจริงว่าข้อมูลที่มีอยู่นั้นไม่ถูกต้องหรือมีความคลาดเคลื่อนไปจากความเป็นจริง และต้องมีระบบการจัดเก็บข้อมูลดังกล่าวที่ทําให้ผู้ให้บริการระบบคราวด์ฟันดิงสามารถนําข้อมูลนั้นมาใช้ประกอบการให้บริการกับสมาชิกได้โดยไม่ชักช้าส่วน ๖ ข้อปฏิบัติเกี่ยวกับการให้บริการแก่สมาชิก\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๔๖ ผู้ให้บริการระบบคราวด์ฟันดิงต้องใช้ความระมัดระวังตามควรในการพิจารณาและดําเนินการดังต่อไปนี้(1) สอบทานความมีตัวตน (identity) บริษัทที่เสนอขายหลักทรัพย์ ทั้งนี้ จะต้องไม่ปรากฏข้อเท็จจริงเกี่ยวกับบริษัทดังกล่าวในลักษณะใดลักษณะหนึ่งดังนี้ ตลอดระยะเวลา 2 ปีก่อนการเสนอขายหลักทรัพย์ (ก) เปิดเผยข้อมูลอันเป็นเท็จ หรือไม่ครบถ้วนในสาระสําคัญ (ข) ไม่อํานวยความสะดวกให้แก่ผู้ให้บริการระบบคราวด์ฟันดิงในการเผยแพร่ข้อมูลเกี่ยวกับความคืบหน้าของการใช้เงินที่ได้รับจากการเสนอขายหลักทรัพย์ไว้ในระบบคราวด์ฟันดิง (ค) ไม่เปิดเผยข้อมูลที่เพียงพอบนระบบคราวด์ฟันดิงอย่างต่อเนื่องไปภายหลังการเสนอขายหลักทรัพย์ (2) ให้คําปรึกษาในการปฏิบัติตามกฎเกณฑ์ที่เกี่ยวข้องกับการเสนอขายหลักทรัพย์ตามประกาศนี้(3) สอบทานลักษณะการเสนอขายหลักทรัพย์ซึ่งต้องเป็นไปตามภาค 2 และในกรณีที่ผู้ให้บริการระบบคราวด์ฟันดิงตรวจพบหรือมีเหตุอันควรสงสัยว่าการเสนอขายหลักทรัพย์ดังกล่าวจะเป็นการฝ่าฝืนหรือไม่ปฏิบัติตามข้อกําหนดตามประกาศหรือกฎหมาย ให้ผู้ให้บริการระบบคราวด์ฟันดิงปฏิเสธการให้บริการพร้อมทั้งแจ้งให้สํานักงานทราบโดยไม่ชักช้า(4) จัดทําข้อตกลงกับบริษัทที่เสนอขายหลักทรัพย์คราวด์ฟันดิงโดยมีข้อกําหนดขั้นต่ําให้บริษัทดังกล่าวมีหน้าที่หรือดําเนินการดังนี้ รวมทั้งติดตามดูแลให้บริษัทดังกล่าวปฏิบัติตามข้อกําหนดขั้นต่ําด้วย (ก) การเปิดเผยข้อมูลที่เพียงพอบนระบบคราวด์ฟันดิงทั้งก่อนและต่อเนื่องไปภายหลังการเสนอขายหลักทรัพย์ ซึ่งจะกระทําในรูปแบบอิเล็กทรอนิกส์ลักษณะใดก็ได้ แต่จะต้องชัดเจน ง่ายต่อการทําความเข้าใจและไม่ทําให้สําคัญผิด ทั้งนี้ ในการเปิดเผยข้อมูลต่อเนื่องไปภายหลังการเสนอขายหลักทรัพย์ อาจมีการตกลงกันให้สิ้นสุดหน้าที่นั้นได้ตามแนวทางที่สํานักงานกําหนด (ข) การให้สิทธิแก่สมาชิกที่จองซื้อหลักทรัพย์ในการยกเลิกการจองซื้อได้ตลอดระยะเวลา (cooling-off period) เว้นแต่ระยะเวลาการเสนอขายเหลือน้อยกว่า 48 ชั่วโมง (ค) การแจ้งผู้ให้บริการระบบคราวด์ฟันดิงโดยไม่ชักช้าเมื่อมีการเปลี่ยนแปลงอย่างมีนัยสําคัญเกี่ยวกับข้อมูลของบริษัทที่เสนอขายหลักทรัพย์หรือการเสนอขายหลักทรัพย์ ทั้งนี้ เพื่อที่ผู้ให้บริการระบบคราวด์ฟันดิงจะได้เผยแพร่ข้อมูลดังกล่าวให้สมาชิกทราบโดยไม่ชักช้า (ง) ในกรณีที่การเปลี่ยนแปลงตาม (ค) ปรากฏในช่วงที่ระยะเวลาการเสนอขายเหลือน้อยกว่า 48 ชั่วโมง ต้องมีข้อกําหนดให้บริษัทที่เสนอขายหลักทรัพย์ให้สิทธิแก่สมาชิกในการยกเลิกการจองซื้อหลักทรัพย์ได้ภายใน 5 วันนับแต่วันที่ผู้ให้บริการระบบคราวด์ฟันดิงได้แจ้งข้อมูลดังกล่าวให้สมาชิกที่จองซื้อหลักทรัพย์ทราบ (จ) เปิดเผยข้อมูลเกี่ยวกับความคืบหน้าในการใช้เงินที่ได้รับจากการเสนอขายหลักทรัพย์ (5) สอบทานมูลค่าการลงทุนในหลักทรัพย์คราวด์ฟันดิงที่สมาชิกแต่ละรายสามารถลงทุนได้ (investment limit) โดยหากสมาชิกเป็นผู้ลงทุนรายบุคคลต้องมีมูลค่าการลงทุนไม่เกินกว่า 1 ล้านบาทภายในรอบระยะเวลา 12 เดือนใด ๆ (ไม่นับรวมมูลค่าการลงทุนหุ้นกู้คราวด์ฟันดิงที่มีการชําระหนี้ตามหุ้นกู้คราวด์ฟันดิงไปแล้ว) ทั้งนี้ ต้องจัดให้สมาชิกเป็นผู้รับรองข้อมูลดังกล่าว (self-declaration) ผ่านระบบคราวด์ฟันดิงทุกครั้งก่อนจองซื้อหลักทรัพย์คราวด์ฟันดิง(6) ดูแลให้บริษัทที่เสนอขายหุ้นกู้คราวด์ฟันดิงมีข้อกําหนดสิทธิและสัญญาแต่งตั้งผู้แทนผู้ถือหุ้นกู้ (ถ้ามี) ซึ่งเป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และประกาศฉบับนี้ข้อ ๔๗ ในการดําเนินการเพื่อสมาชิก ให้ผู้ให้บริการระบบคราวด์ฟันดิงมีหน้าที่อย่างน้อยดังต่อไปนี้(1) จัดให้มีข้อมูลที่เป็นปัจจุบันเพื่อให้ความรู้แก่สมาชิกผ่านระบบคราวด์ฟันดิง เกี่ยวกับการเสนอขายหลักทรัพย์คราวด์ฟันดิง โดยอย่างน้อยต้องมีข้อมูลเกี่ยวกับเรื่องดังนี้ (ก) ขั้นตอนและวิธีการจองซื้อหลักทรัพย์ (ข) ความเสี่ยงของหลักทรัพย์ และความเสี่ยงที่เกิดจากประเภทของหลักทรัพย์ (ค) การเปิดเผยข้อมูลผ่านระบบคราวด์ฟันดิงเกี่ยวกับการเสนอขายหลักทรัพย์ (ง) ข้อจํากัดเกี่ยวกับมูลค่าการลงทุนของสมาชิกแต่ละราย (จ) สิทธิในการยกเลิกการจองซื้อหลักทรัพย์ (ฉ) คําเตือนว่าหลักทรัพย์ที่เสนอขายอาจมีสภาพคล่องน้อย เนื่องจากช่องทางในการเปลี่ยนมืออาจมีจํากัด(2) แจ้งสรุปข้อมูลดังนี้เป็นอย่างน้อยให้สมาชิกที่จองซื้อหลักทรัพย์ทราบทันที เมื่อได้รับใบจองซื้อดังกล่าว (ก) ลักษณะของหลักทรัพย์ (ข) มูลค่าการซื้อหลักทรัพย์ จํานวนเงินค่าจองซื้อหลักทรัพย์ที่ต้องชําระ และค่าธรรมเนียมหรือค่าใช้จ่ายอื่นใด (ถ้ามี) (ค) ราคาหลักทรัพย์ (ถ้ามี) (ง) ชื่อบริษัทที่เสนอหลักทรัพย์ (จ) สิทธิในการยกเลิกการจองซื้อหลักทรัพย์(3) แจ้งยืนยันให้สมาชิกที่จองซื้อหลักทรัพย์ทราบเมื่อการเสนอขายได้ครบตาม มูลค่าที่กําหนดไว้โดยต้องมีข้อมูลอย่างน้อยดังนี้ (ก) วันที่ยืนยันการจองซื้อหลักทรัพย์ (ข) ลักษณะ ราคา และจํานวนหลักทรัพย์ที่สมาชิกทําการจองซื้อ รวมทั้ง จํานวนหลักทรัพย์ทั้งหมดที่เสนอขาย(4) แจ้งให้สมาชิกที่จองซื้อหลักทรัพย์คราวด์ฟันดิงทราบโดยไม่ชักช้าเมื่อมีกรณี ตามข้อ 46(4) (ค) เพื่อให้สมาชิกดังกล่าวสามารถใช้สิทธิได้ตามข้อ 46(4) (ข) หรือ (ง) ทั้งนี้ การแจ้งดังกล่าวจะกระทําโดยใช้วิธีการทางอิเล็กทรอนิกส์หรือวิธีการอื่นก็ได้(5) กรณีที่เป็นการให้บริการเกี่ยวกับการเสนอขายหุ้นกู้คราวด์ฟันดิง ให้ผู้ให้บริการระบบคราวด์ฟันดิงมีหน้าที่เพิ่มเติมดังนี้ (ก) ประเมินความน่าเชื่อถือและระดับความเสี่ยงของบริษัทที่เสนอขายหุ้นกู้คราวด์ฟันดิง และแสดงระดับความน่าเชื่อถือและระดับความเสี่ยงของบริษัทที่เสนอขายหุ้นกู้คราวด์ฟันดิง โดยผู้ให้บริการระบบคราวด์ฟันดิงต้องเปิดเผยปัจจัยที่ใช้ในการพิจารณาด้วย (ข) ช่วยเหลือและอํานวยความสะดวกเพื่อให้ผู้ถือหุ้นกู้สามารถจัดประชุมผู้ถือหุ้นกู้ได้ ในกรณีที่บริษัทที่เสนอขายหุ้นกู้คราวด์ฟันดิงผิดนัดชําระเงินต้นหรือดอกเบี้ยตามข้อกําหนดสิทธิ ข้อ ๔๘ ก่อนการจองซื้อหลักทรัพย์ในแต่ละครั้ง ผู้ให้บริการระบบคราวด์ฟันดิง ต้องจัดให้สมาชิกทําแบบทดสอบความเข้าใจเกี่ยวกับการลงทุนของสมาชิก ซึ่งต้องปรากฏว่า สมาชิกสามารถทําแบบทดสอบดังกล่าวได้ถูกหมดทุกข้อ เว้นแต่ในกรณีที่เป็นการให้บริการแก่สมาชิกดังต่อไปนี้(1) สมาชิกเป็นผู้ลงทุนสถาบัน กิจการเงินร่วมลงทุน หรือนิติบุคคลร่วมลงทุน(2) สมาชิกเป็นผู้ลงทุนที่มีลักษณะเฉพาะซึ่งแสดงเจตนาที่จะไม่ทําแบบทดสอบดังกล่าว(3) สมาชิกที่เป็นผู้ลงทุนรายบุคคลซึ่งเคยผ่านการทดสอบก่อนการจองซื้อในครั้งนั้นแล้ว ไม่เกินกว่า 3 เดือน ทั้งนี้ ผู้ให้บริการระบบคราวด์ฟันดิงต้องแสดงคําถามและคําตอบของแบบทดสอบที่สมาชิกเคยทําไปแล้ว และต้องให้สมาชิกยืนยันการใช้ผลการทดสอบนั้นก่อนการจองซื้อหลักทรัพย์แบบทดสอบความเข้าใจเกี่ยวกับการลงทุนของสมาชิกตามวรรคหนึ่งอย่างน้อยต้องครอบคลุมเรื่องดังต่อไปนี้(1) อัตราความเสี่ยงที่สูงในการไม่ประสบความสําเร็จในการประกอบธุรกิจของบริษัทที่เสนอขายหลักทรัพย์(2) ในกรณีที่บริษัทที่เสนอขายหลักทรัพย์ต้องเลิกกิจการอันเป็นผลมาจากการประกอบธุรกิจที่ไม่ประสบผลสําเร็จ สมาชิกที่เป็นผู้ลงทุนอาจไม่ได้รับเงินลงทุนกลับคืน(3) หลักทรัพย์ที่เสนอขายอาจมีช่องทางในการเปลี่ยนมือที่จํากัด ดังนั้นจึงมีโอกาสที่จะมีสภาพคล่องน้อย(4) การจ่ายเงินปันผลหรือผลตอบแทนใด ๆ ย่อมเป็นไปตามข้อบังคับหรือข้อกําหนดสิทธิของบริษัทที่เสนอขายหลักทรัพย์(5) การสอบทานข้อมูลการเสนอขายและลักษณะการเสนอขายซึ่งผู้ให้บริการระบบคราวด์ฟันดิงได้ดําเนินการนั้น อยู่บนพื้นฐานของการเปิดเผยข้อมูลของบริษัทที่เสนอขายหลักทรัพย์ (self-declaration)(6) สมาชิกที่จองซื้อหลักทรัพย์ไม่สามารถใช้สิทธิเรียกร้องค่าเสียหายตามพระราชบัญญัติหลักทรัพย์และตลาดหลักทรัพย์ พ.ศ. 2535 ในกรณีที่บริษัทที่เสนอขายหลักทรัพย์มีการเปิดเผยข้อมูลอันเป็นเท็จ หรือไม่ครบถ้วนในสาระสําคัญ(7) ในกรณีที่เป็นการเสนอขายหุ้นกู้คราวด์ฟันดิง ต้องครอบคลุมเรื่องที่ผู้ถือหุ้นอาจได้รับผลกระทบต่อส่วนแบ่งกําไรหรือสิทธิออกเสียงของผู้ถือหุ้นเดิม (control dilution) เมื่อบริษัทที่เสนอขายหลักทรัพย์มีการออกหุ้นเพิ่มทุนข้อ ๔๙ ให้ผู้ให้บริการระบบคราวด์ฟันดิงดําเนินการเกี่ยวกับเงินค่าจองซื้อหลักทรัพย์ดังต่อไปนี้(1) จัดให้มีการเก็บรักษาเงินค่าจองซื้อตามระบบที่กําหนดตามข้อ 31 วรรคหนึ่ง (4)(2) จัดให้มีการโอนเงินค่าจองซื้อหลักทรัพย์ให้แก่บริษัทที่เสนอขายหลักทรัพย์เมื่อปรากฏว่ามีเงินค่าจองซื้อหลักทรัพย์ครบตามมูลค่าที่กําหนดไว้ และพ้นระยะเวลาที่ให้สิทธิยกเลิกการจองซื้อหลักทรัพย์แล้ว(3) จัดให้มีการโอนเงินค่าจองซื้อหลักทรัพย์คืนให้แก่สมาชิกผู้จองซื้อหลักทรัพย์ภายใน 7 วันนับแต่วันที่ปรากฏกรณีใดกรณีหนึ่งดังนี้ (ก) สมาชิกที่จองซื้อหลักทรัพย์ยกเลิกการจองซื้อหลักทรัพย์ (ข) บริษัทที่เสนอขายหลักทรัพย์ไม่สามารถเสนอขายหลักทรัพย์ได้ครบตามมูลค่าและภายในระยะเวลาที่กําหนด (ค) เมื่อมีเหตุอันควรเชื่อได้ว่าบริษัทที่เสนอขายหลักทรัพย์มีพฤติการณ์อันมีลักษณะเป็นการเปิดเผยข้อมูลอันเป็นเท็จ หรือไม่ครบถ้วนในสาระสําคัญ หรือมีการกระทําอันไม่เป็นธรรมที่เป็นการเอาเปรียบสมาชิก (fraud protection)ส่วน ๗ การเปิดเผยรายงานสรุปธุรกรรมการเสนอขาย หลักทรัพย์ผ่านระบบคราวด์ฟันดิง\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๕๐ ให้ผู้ให้บริการระบบคราวด์ฟันดิงจัดทําและเปิดเผยรายงานสรุปธุรกรรมการเสนอขายหลักทรัพย์ผ่านระบบคราวด์ฟันดิงของตน ทั้งนี้ ตามแนวทางและวิธีการที่กําหนดไว้บนเว็บไซต์ของสํานักงานหมวด ๓ มาตรการบังคับ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๕๑ ในกรณีที่ผู้ให้บริการระบบคราวด์ฟันดิงไม่สามารถดํารงลักษณะให้เป็นไปตามข้อ 18 หรือปฏิบัติหน้าที่ตามที่กําหนดในประกาศนี้อย่างไม่เหมาะสมด้วยความบกพร่อง หรือไม่ครบถ้วน หรือฝ่าฝืนหรือไม่ปฏิบัติตามหลักเกณฑ์ที่กําหนดในประกาศนี้ ให้สํานักงานมีอํานาจดําเนินการอย่างใดอย่างหนึ่งหรือหลายอย่างดังต่อไปนี้ กับผู้ให้บริการระบบคราวด์ฟันดิง(1) ให้ชี้แจง ส่งเอกสารหรือหลักฐานที่เกี่ยวข้อง(2) ให้ดําเนินการแก้ไขเพื่อให้มีลักษณะเป็นไปตามหลักเกณฑ์ภายในระยะเวลาที่สํานักงานกําหนด(3) ให้กระทําการหรืองดเว้นกระทําการอย่างหนึ่งอย่างใด(4) พักหรือเพิกถอนการให้ความเห็นชอบข้อ ๕๒ ในกรณีที่สํานักงานกําหนดระยะเวลาการพักการให้ความเห็นชอบอันเป็นผลให้ผู้ให้บริการระบบคราวด์ฟันดิงไม่สามารถประกอบธุรกิจตามที่ได้รับความเห็นชอบได้อีกตลอดระยะเวลาการให้ความเห็นชอบที่ยังเหลืออยู่ หรือในกรณีที่สํานักงานเพิกถอนการให้ความเห็นชอบ สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ให้บริการระบบคราวด์ฟันดิงรายนั้นในครั้งต่อไปไว้ด้วยก็ได้ โดยกําหนดระยะเวลาดังกล่าวต้องไม่เกิน 10 ปีนับแต่วันที่สํานักงานพักหรือเพิกถอนการให้ความเห็นชอบอื่นๆ - ภาค 4 บทเฉพาะกาล \_\_\_\_\_\_\_\_\_\_\_\_\_\_\_\_\_\_\_\_ข้อ ๕๓ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุน ที่ ทจ. 7/2558 เรื่อง [ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์](javascript:openNewWindow('nrs_related.php?doc_id=6492&topic_desc=%20%3e%3e%20','relatedDoc','scrollbars=yes,width=500,height=400')) ลงวันที่ 2 เมษายน พ.ศ. 2558 ซึ่งใช้บังคับอยู่ก่อนวันที่ประกาศนี้ใช้บังคับ ยังคงมีผลใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๕๔ ในกรณีที่มีประกาศฉบับอื่นใดอ้างอิงประกาศคณะกรรมการกํากับตลาดทุน ที่ ทจ. 7/2558 เรื่อง [ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์](javascript:openNewWindow('nrs_related.php?doc_id=6492&topic_desc=%20%3e%3e%20','relatedDoc','scrollbars=yes,width=500,height=400')) ลงวันที่ 2 เมษายน พ.ศ. 2558 ให้การอ้างอิงประกาศดังกล่าวหมายถึงการอ้างอิงประกาศฉบับนี้ข้อ ๕๕ ให้บริษัทที่ได้เสนอขายหลักทรัพย์ผ่านผู้ให้บริการระบบหรือเครือข่ายอิเล็กทรอนิกส์ตามประกาศคณะกรรมการกํากับตลาดทุน ที่ ทจ. 7/2558 เรื่อง [ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์](javascript:openNewWindow('nrs_related.php?doc_id=6492&topic_desc=%20%3e%3e%20','relatedDoc','scrollbars=yes,width=500,height=400')) ลงวันที่ 2 เมษายน พ.ศ. 2558 ยังคงอยู่ภายใต้บังคับของประกาศดังกล่าวและประกาศที่เกี่ยวข้องต่อไป ข้อ ๕๖ ให้ถือว่าผู้ให้บริการระบบหรือเครือข่ายอิเล็กทรอนิกส์ที่ได้รับความเห็นชอบจากสํานักงานตามประกาศคณะกรรมการกํากับตลาดทุน ที่ ทจ. 7/2558 เรื่อง [ข้อกําหนดเกี่ยวกับการเสนอขายหลักทรัพย์ผ่านระบบหรือเครือข่ายอิเล็กทรอนิกส์](javascript:openNewWindow('nrs_related.php?doc_id=6492&topic_desc=%20%3e%3e%20','relatedDoc','scrollbars=yes,width=500,height=400')) ลงวันที่ 2 เมษายน พ.ศ. 2558 เป็นผู้ให้บริการระบบคราวด์ฟันดิงที่ได้รับความเห็นชอบตามประกาศนี้ โดยจํากัดขอบเขตการให้บริการไว้เฉพาะการเสนอขายหุ้นคราวด์ฟันดิง และให้ถือว่าวันที่ได้รับความเห็นชอบให้เป็นผู้ให้บริการระบบหรือเครือข่ายอิเล็กทรอนิกส์ตามที่สํานักงานเคยให้ความเห็นชอบไว้เป็นวันที่ได้รับความเห็นชอบ ตามประกาศนี้ผู้มีอํานาจลงนาม ๑ ประกาศ ณ วันที่ 12 เมษายน พ.ศ. 2562 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน